Παπαρδέλες με τσιπούρα σοτέ σε σάλτσα πέστο ρόκας
Πρωτότυπη και αφάνταστα νόστιμη συνταγή, με την μοναδική τσιπούρα σε πρώτο ρόλο σε αυτή τη θαλασσινή μακαρονάδα.
1 πακέτο παπαρδέλες, 6 φιλέτα τσιπούρας, 1 ματσάκι ρόκα, 2 σκελίδες σκόρδο, 100 γρ. λευκά αμύγδαλα, 150 γρ. πεκορίνο τριμμένο, ελαιόλαδο, αλάτι και φρεσκοτριμμένο μαύρο πιπέρι
Για να φτιάξουμε παπαρδέλες με τσιπούρα σοτέ σε σάλτσα πέστο ρόκας, αρχικά βράζουμε τα ζυμαρικά σε αλατισμένο νερό (al dente) και τα σουρώνουμε.Αφαιρούμε τα χοντρά κοτσάνια από την ρόκα.Έπειτα, την βάζουμε στο μπλέντερ μαζί με το πεκορίνο, το σκόρδο και τα αμύγδαλα, αλάτι και πιπέρι. Χτυπάμε μέχρι να αρχίσουν να ψιλοκόβονται και σιγά – σιγά ρίχνουμε το ελαιόλαδο μέχρι να αποκτήσουμε μια παχύρευστη σάλτσα. Κόβουμε τα φιλέτα τσιπούρας σε κομμάτια 2 – 3 εκ.Τα αλατοπιπερώνουμε και τα σοτάρουμε σε δυνατή φωτιά μέχρι να πάρουν χρώμα και από τις δυο πλευρές. Ρίχνουμε τη σάλτσα πέστο στο τηγάνι με την τσιπούρα και ανακατεύουμε. Χαμηλώνουμε τη φωτιά και ρίχνουμε τις παπαρδέλες ανακατεύοντας προσεκτικά για 1 – 2 λεπτά. Σερβίρουμε, τις παπαρδέλες με τσιπούρα σοτέ σε σάλτσα πέστο ρόκας, πασπαλίζοντας με φρεσκοτριμμένο μαύρο πιπέρι.
Αμύγδαλα,Τσιπούρα,Τυρί